ร้านนี้ทานมาตั้งแต่สมัยเป็นเด็กประถมวิ่งเล่นอยู่เลยเชียว
แต่ก่อนตั้งร้านอยู่ในห้องตึกแถวตรงข้ามกับตลาดถนอมมิตร แล้วก็ย้ายร้านมาเรื่อยๆ จนมาจบที่เนเบอร์ตรงสี่เลยโรงเรียนรัตนโกสินทร์สมโภชน์บางเขนไปหน่อยหนึ่ง

มีลานสำหรับจอดรถ ร้านอยู่ปีกซ้ายของตึก ตกแต่งโทนสว่าง
ราคาอาหารอยู่ที่ประมาณ 60-100 บาทขึ้นไป
รสชาติ อันนี้แล้วแต่ลิ้นนะเราว่า พอดีทานมาตั้งแต่เด็กเลยค่อนข้างจะชิน
ชอบน้ำราดเป็นพิเศษ จะเป็นหอมพริกไทยหน่อยๆ แต่จะรสออกอ่อนๆ ไม่ได้เข้มข้น
ใครทานชิ้นเดียวไม่อิ่ม บอกเจ้าของร้านขอเบิ้ล 2 ชิ้นในจานเดียวได้ด้วยนะ

สามารถซื้อกลับบ้านได้สำหรับคนที่ไม่อยากนั่งทานที่ร้าน
โทรไปสั่งที่เบอร์ 02-948-1260 ได้ แล้วเขาจะทำรอไว้ให้ ไปถึงร้าน จ่ายเงิน แล้วก็เอากลับได้เลย